tomron87/hebrew-wikipedia-sentences-corpus huggingface dataset:
דרו רצתה להרוג את שני הנבלים, אך ספיידרמן עצר בעדה והם חזרו למחבוא, שם הם ושאר האוונג'רס נסעו לאסגרד כדי לעזור.
דרו עזרה בקרב נגד האוונג'רס האפלים, למפלתו של הריק והייתה עדה למפלתו של אוסבורן.
דרו גויסה לאוונג'רס על ידי סטיב רוג'רס ונקלעה לעימותים עם קאנג הכובש, אפוקליפס ופרשיו וקילרייבן.
היא נראתה כאשר הענק האדום הזהיר מפני הברדס שהתחיל באיסוף יהלומי האינסוף, ועזרה בקרב נגדו.
בשליחות S.W.O.R.D, דרו נשלחה לחקור גל אנרגיה יוצא דופן בוואקאנדה.
לאחר שמצא שרידים של אחד מאבירי החלל, דרו נקלעה למארב של ארגון אינטליג'נסיה.
בעוד אינטליג'נסיה חקרו את אביר החלל, האוונג'רס הפריעו לניסיונותיהם.
לפתע אביר החלל הופעל, ונחשף כי הוא מכיל את תודעתו של אולטרון.
אולטרון ברח, ודרו חזרה לאוונג'רס
ונשארה בצוות גם אחרי יוזמתו של איירון מן להרחיבם.
דרו הצטרפה לקבוצת האוונג'רס הסודיים של סוכנות כאשר האוונג'רס נעשו תחת הנהגת ונשלחו לצוד את קבוצת אילומינטי, דרו עזבה את קבוצת האוונג'רס הראשית.
היא הצטרפה לקבוצת האוונג'רס של סאן-ספוט, המכהן במקביל כראש ארגון A.I.M.
ספיי קידס 3: סוף המשחק הוא סרט הרפתקאות אמריקני משנת 2003 בבימויו של רוברט רודריגז.
זהו הסרט השלישי בסדרת סרטי ספיי קידס.
הסוכן החשאי ג'וני (מגולם על ידי דריל סברה) נקרא על ידי סוכנות הריגול הבינלאומית להתחבר לתוך משחק וידאו תלת־ממדי הפועל על בסיס טכנולוגיית מציאות מדומה אשר מהפנט את השחקנים שמשחקים בו.
ג'וני צריך הפעם להציל את העולם ואת אחותו כרמן (מגולמת על ידי אלסקה וגה) אשר נחטפה על ידי יצרן צעצועים מרשע בשם סבסטיאן (מגולם על ידי סילבסטר סטאלון) שמתכנן להשתלט על בני נוער ברחבי העולם באמצעות משחק.
ג'וני (דריל סברה / דניאל מגון) - הדמות הראשית בסדרה.
אחיה של כרמן ונכדו של ולנטין.
כרמן (אלקסה וגה / יסמין עיון) - אחותו של ג'וני.
ולנטין (ריקרדו מונטלבן / דב רייזר) - סבם של ג'וני וכרמן.
יושב על כיסא גלגלים כבר 30 שנה.
ארנולד (ריאן פינקסטון / גומא פריד) - מאוהב בכרמן.
דמיטרה (קורטני ג'ינס / גל סרי) - מתאהבת במהלך הסרט בג'וני.
על אף שבתחילה הייתה הולגרמה אך בסוף הפכה לבת אנוש.
דוולין (ג'ורג' קלוני / צביקה שוורצברג) - נשיא ארצות הברית.
סבסטיאן (סילבסטר סטאלון / מיכה מורים)- רשע שרוצה להשתלט על ילדי העולם.
גרטי גיגלס (אמילי אוסמנט / שירה זמק) - סוכנת מתחרה של כרמן, אחות של גארי.
ספיי קידס 4: כל הזמן שבעולם הוא סרט ספין אוף לסדרת סרטי ספיי קידס והרביעי במספר.
הסרט יצא בשנת 2011. הופץ באקרנים גם כסרט 4D.
אמם הביולוגית של ססיל ורבקה מתה אך אביהם מתחתן עם אמם החורגת מריסה שהיא מרגלת אך הוא לא יודע זאת.
באחד מן הימים נולדה לה ילדה והיא מתפטרת מתפקידה כסוכנת.
כאשר החיילים עוברים את שכבת ההגנה שבנתה מריסה מופעלת אזעקה בבית והילדים טסים במן מכוניות טסות למטה הסוכנות של ה-OSS, שם פוגשת אותם קרובת משפחה של מריסה שהיא כרמן קורטז ומספרת להם על מה שקורה ולמה החיילים התפרצו לביתם.
בעקבות כן הם מחליטים לתפוס את טיק-טאק ואת שומר הזמן שניהל את טיק-טאק לקחת מהם את הכרונוס-ספיר ולמנוע מהם לעצור את הזמן בעולם.
בינתיים הזמן הולך ונגמר והיום עובר מהר יותר.
לאחר שססיל ורבקה מגלים איפה נמצא הכרונוס-ספיר הם יוצאים מ-OSS לכיוון חנות שעונים ישנה שאותה גילו, שמה הם פוגשים את טיק-טאק ומנסים להילחם בו בזמן הזה כרמן קורטז, מריסה וג'וני, אחיה של כרמן, מגיעים לחנות השעונים ונלחמים ביחד איתם בטיק-טאק אך טיק-טאק בורח מהם עם הכרונוס-ספיר.
לאחר שטיק-טאק בורח הילדים חוזרים לסוכנות ביחד עם מריסה, כרמן וג'וני.
הילדים מגלים שמנהל הסוכנות הוא שומר הזמן ושומר הזמן סוגר אותם בחדר המרגלים בסוכנות ומקפיא את כל העובדים ב OSS.
לבסוף הילדים מצליחים לצאת מהחדר, אך החיילים של טיק-טאק תופסים אותם ומביאים אותם למקום בו יגרמו לעצירת הזמן בעולם כולו.
בהמשך מתגלה שבין כל הסוכנים רק ג'וני לא הוקפא בגלל שלא היה לו תג סוכן.
ג'וני מוציא את תגיהם של כרמן ומריסה והם הולכים למקום בו נמצאים ססיל ורבקה, נלחמים בטיק-טאק ובשומר הזמן ומביסים אותם.
ג'סיקה אלבה - בתפקיד מריסה וילסון
ג'ואל מקהייל - בתפקיד וילבור וילסון
אלקסה וגה - בתפקיד כרמן קורטז
דריל סברה - בתפקיד ג'וני קורטז
מייסון קוק - בתפקיד ססיל וילסון
רוואן בלנצ'ארד - בתפקיד רבקה וילסון
ג'רמי פיבן - בתפקיד אביו/שומר הזמן-דנג'ר/טיק-טאק
ריקי ג'רווייס - בתפקיד הכלב ארגאנווט (קול)
צק קיורו - בתפקיד מנחה החדשות
גונתן ברייק - בתפקיד הבוס של וילבור וילסון
ספיי קידס הוא סרט מדע בדיוני אמריקני לילדים משנת 2001 בבימויו של רוברט רודריגז.
הסרט בכיכובם של אלכסה וגה ודריל סברה.
זהו הסרט הראשון בסדרת "ספיי קידס".
כרמן וג'וני הם שני אחים אמריקאים, החיים עם ההורים שלהם אינגריד וגרגוריו קורטז.
הילדים חושבים שההורים שלהם משעממים, אולם הם לא יודעים כי הם מרגלים בסוכנות OSS - Organization of Super Spies (אזכור ל-OSS).
שני ההורים החליטו לפרוש מחיי הריגול כדי להתאחד עם המשפחה, אולם הם נלכדו על ידי פלופ (מייק ג'אדג') והרובוטים שלו דמויי כפות הידיים.
כעת, כרמן וג'וני צריכים להציל את ההורים שלהם ואת העולם מידי פלופ וצבא הרובוטים שלו.
ג'וני (מגולם על ידי דריל סברה, מדובב בגרסה העברית על ידי דניאל מגון) - אחיה של כרמן
כרמן (אלקסה וגה / יסמין עיון) - אחותו של ג'וני
אינגריד (קארלה גוג'ינו / רמה מסינגר) - אמם של כרמן וג'וני
גרגוריו (אנטוניו בנדרס / דני בסן) - אביהם של כרמן וג'וני
מאקט (דני טרחו / מיכה מורים) - דודם של כרמן וג'וני
פאגן פלופ (אלן קאמינג / אוהד שחר) - האיש הרע.
כוכב תוכנית הילדים "הפוגליס של פלופ"
בעקבות הצלחת הסרט, יצאו שלושה סרטי המשך: ספיי קידס 2: אי החלומות האבודים, ספיי קידס 3: סוף המשחק וספיי קידס 4: כל הזמן שבעולם.
בשנת 2023 עתיד לצאת בנטפליקס סרט אתחול בשם ספיי קידס: ארמגדון.
ספיי קידס 2: אי החלומות האבודים הוא סרט הרפתקאות אמריקני משנת 2002 בבימויו של רוברט רודריגז.
זהו הסרט השני בסדרת סרטי ספיי קידס.
כרמן וג'וני כבר סוכנים יותר מנוסים ויותר פעילים אשר עומדים בראש מחלקת הילדים של הסוכנות OSS - Organization of Super Spies (אזכור ל-OSS).
אולם בעקבות תקלה בלונה פארק הם מגלים שיש להם מתחרים המאיימים על מקומם גארי וגרטי גיגלס.
כדי לשמור על מעמדם ולהציל את העולם, כרמן וג'וני נוסעים לאי החלומות האבודים אשר שוכן שם מדען מטורף בשם רומרו (סטיב בושמי) העושה ניסויים גנטים בחיות.
הלגה (הולנד טיילור / שפרירה זכאי) - סבתם של ג'וני וכרמן.
גארי גיגלס (מאט אולירי / דין ברנד) - סוכן מתחרה של ג'וני, אח של גרטי
גרטי גיגלס (אמילי אוסמנט / שירה זמק) - סוכנת מתחרה של כרמן, אחות של גארי
רומרו (סטיב בושמי / יורם יוספסברג)- מדען מטורף אשר עושה ניסויים גנטים בחיות האי.
ספיטמנס היה אציל סוגדי שפעל במחצית השנייה של המאה ה-4 לפנה"ס.
הוביל את המרד באלכסנדר מוקדון, בעת כיבושיו באסיה התיכונה.
סוגדיאנה היא ארץ עתיקה הנמצאת באזור טג'יקיסטן ואוזבקיסטן המודרניות.
תושביה נודעו בתור סוחרים ממולחים ועירם המרכזית הייתה מרקנדה (סמרקנד המודרנית).
אלכסנדר הגדול פלש לאימפריה הפרסית, שסוגדיאנה הייתה חלק ממנה, בשנת 334 לפנה"ס.
תוך כמה שנים הצליח לכבוש את שטחי הליבה שלה.
ביולי 330 לפנה"ס נרצח דריווש השלישי על ידי קבוצת קושרים, ביניהם בסוס, אחשדרפן באקטריה.
בסוס הכריז על עצמו כמלך החוקי החדש של האימפריה הפרסית תחת השם המלכותי ארתחששתא החמישי.
אלכסנדר הגדול הכריז כי בסוס מרד במלכות ופלש לבאקטריה באביב 329 לפנה"ס.
בסוס נתפס עד מהרה, אך התנגדות לכיבוש המוקדוני לא הסתיימה.
השבטים אוהבי החירות של באקטריה וסוגדיאנה בשיתוף עם שבטים סקיתים פתחו במאבק שנמשך שנתיים תמימות.
ספיטמנס הנהיג את המרד בסוגדיאנה.
הוא היה טקטיקן מבריק שהצליח לטמון מארבים קטלניים לצבאו של אלכסנדר הגדול ואף הביס כמה ממצביאיו בקרבות עקובים מדם שעלו למוקדונים במאות הרוגים.
ספיטמנס התמיד בהתקפות פגע וברח עד אשר הובס באחד הקרבות על ידי קוינוס.
ספיטמנס הצליח להימלט, אך נבגד בידי אנשיו, נרצח בעיר גַבַּע (כיום איספהן) שעל נהר היקרת, וראשו הערוף נמסר לידי המוקדונים.
על שמו של ספיטמנס נקראת החל משנת 2003 נפת ספיטמן בטג'יקיסטן.
בנפה זו הקימו הטג'יקים אתר זיכרון לספיטמנס.
האתר כולל פארק רחב ידיים ופסל לזכרו של ספיטמנס.
בטקס חנוכת האתר נכח נשיא טג'יקיסטן, אמומאלי רחמון.
כמו כן, קיים בטג'יקיסטן עיטור צבאי שמוענק לאנשי כוחות הביטחון שנקרא על שמו של ספיטנמס, עיטור ספיטמנס.
ספיידרוומן , הידועה בכינוי ספיידרגוון (Spider-gwen) היא דמות בדיונית של גיבורת-על המופיעה בחוברות הקומיקס ספיידרמן ביקום מארוול קומיקס.
הדמות הופיעה לראשונה בחוברת Edge of Spider-Verse #2 מספטמבר 2014, ונוצרה על ידי הכותב ג'ייסון לאטור והמאייר רובי רודריגז.
ספיידרוומן היא האלטר אגו של גוונדולין מקסין "גוון" סטייסי, גרסה אלטרנטיבית מיקום מקביל של גוון סטייסי.
גרסה זו, אשר עלילותיה מתרחשות ביקום "ארץ-65", מתארת את חייה של גוון, סטודנטית באוניברסיטת "אמפייר סטייט" בניו יורק, שנעקצת על ידי עכביש רדיואקטיבי וזוכה לכוחות-על דמויי עכביש.
גוון פועלת בסתר כגיבורת-העל "ספיידרוומן", וזאת ללא ידיעתו של אביה ג'ורג', מפקד משטרת העיר ניו יורק, איתו היא מתגוררת.
בעקבות קרב שמשתבש עם פיטר פארקר כלטאה, ובו הוא נהרג, היא הופכת לאויבת הציבור ונרדפת על ידי המשטרה ופורעי חוק.
גוון נאבקת בנבלי-על דוגמת הנשר, הגובלין הירוק והקינגפין תוך כדי שהיא נעזרת בבעלי ברית כמו קפטן אמריקה ונתמכת על ידי אביה.
לאחר שהיא מאבדת את כוחותיה, היא מתמזגת עם הסימביוט ונום.
הדמות נוצרה במקור עבור אירועי "יקום העכביש", אך היא הפכה במהרה לפופולרית במיוחד בזכות עצמה.
בהשראתה נוצרו פריטי מרצ'נדייזינג רבים, תלבושתה הפכה לתחפושת קוספליי מועדפת על מעריצות ואף הוגדרה כאייקון פמיניזם, כשב-2018 היא גם זכתה לאדפטציה קולנועית בסרט ההנפשה "ספיידרמן: ממד העכביש", שם דיבבה אותה במקור השחקנית היילי סטיינפלד ובעברית השחקנית ספיר דרמון.
בעקבותיה, נוצרה דמותה של גוון-פול.
בהמשכיות העיקרית של כותרי הקומיקס בהוצאת מארוול קומיקס, הידועה כיקום "ארץ-616", גוון סטייסי הייתה דמות משנה של סטודנטית הלומדת באותה מכללה עם פיטר פארקר, איתו היא מנהלת מערכת יחסים רומנטית, מבלי לדעת כי הוא גיבור-העל "ספיידרמן".
דמותה הופיעה לראשונה בחוברת The Amazing Spider-Man #31 מדצמבר 1965, ונהרגה בחוברת The Amazing Spider-Man #121 מיוני 1973.
הרעיון של יקום מקביל, בו גוון סטייסי היא זו שנעקצה על ידי העכביש הרדיואקטיבי והפכה לגיבורת-על ידועה לשמצה, הומצא במקור על ידי הכותב דן סלוט, אשר תכנן להשתמש בדמות זו עבור הקרוסאובר "ספיידרמן: יקום העכביש".
סלוט הציע את גוון סטייסי כספיידרוומן לעורך ניק לואו, וזה האחרון פנה אל הכותב ג'ייסון לאטור בבקשה לפתח את הדמות ולהציג אותה לקהל.
על אף שמדובר בגרסה חלופית לדמות, לאטור חשש מעצם החזרתה של גוון סטייסי בהתחשב בתוצאות הקנוניות של מותה יותר מ-40 שנים קודם לכן.
עם זאת, ההשראה המרכזית ליצירת הדמות הגיעה ללאטור דווקא כשהוא הבין כי מותה של סטייסי לא עשה דבר מלבד לשרת את התקדמותו העלילתית של הגיבור, ועל כן הוא לא באמת מכיר אותה.
נוסף על כך, הוא הרגיש כי הוא גדל בתקופה בה הדמויות הגבריות היו לדומיננטיות היחידות במדיום הקומיקס, והוא ראה בדמותה של סטייסי ככזו המסוגלת לייצג נשים בצורה מעוררת השראה.
לאטור החליט להיענות לאתגר והסכים להצעתו של לואו, ובחר במאייר רובי רודריגז לעצב את הדמות.
לבקשתו של סלוט, חליפת הגיבורה התבססה על מראה של סטייסי בקשת הסיפור "הלילה בו גוון סטייסי מתה".
דמותה של גוון סטייסי כספיידרוומן הוצגה כחלק מהמיני-סדרה "Edge of Spider-Verse", ששימשה כמעין פרולוג לאירועי "יקום העכביש".
הופעת הבכורה של הדמות נעשתה בחוברת השנייה של המיני-סדרה, שיצאה לשווקים בספטמבר 2014, וזו הציגה את קורותיה של הדמות מיקום "ארץ-65".
החוברת קצרה שבחים מהמבקרים, ונמכרו לה מעל ל-54 אלף עותקים בצפון אמריקה.
באוקטובר 2014, כחודש בלבד לאחר הופעת הבכורה שלה, לואו הכריז בכנס קומיק-קון בניו יורק כי לאור הצלחתה של הדמות והביקוש הרב לכך היא תזכה לסדרה עצמאית, תחת לאטור ורודריגז.
הרצה זו של סדרת החוברות קיבלה את השם "Spider-Gwen", והחוברת הראשונה בה יצאה לשווקים בפברואר 2015. לצד ביקורות חיוביות למדי מהמבקרים, החוברת הייתה גם להצלחה מסחרית עצומה ונמכרו לה למעלה מ-250 אלף עותקים רק בצפון אמריקה.
הכרך הראשון בהרצה זו הסתיים לאחר חמש חוברות בלבד, כחלק מאירועי "מלחמות סודיות" ומעבר הדמות אל הכרך השני של הסדרה "Spider-Verse".
עם האתחול של יקום מארוול, שמותג כ"מארוול החדשה והשונה", החל פרסומו של כרך שני תחת אותו צוות יצירתי.
הכרך השני של "Spider-Gwen" היה למשמעותי ביותר בהרצה של הדמות, והוא נמשך לאורך 34 חוברות בין אוקטובר 2015 ליולי 2018. במהלך כרך זה, הדמות השתתפה בקרוסאובר "נשות העכביש" לצד ג'סיקה דרו וסינדי מון, השתתפה לצד מיילס מוראלס בקשת הסיפור "Sitting in a Tree" והופיעה באחת מחוברות הסדרה של לורה קיני.
בתום הקשת העלילתית האחרונה, הסדרה נחתמה עם סוף פתוח.
באוגוסט 2019, הדמות הועברה להמשכיות העיקרית של מארוול ביקום "ארץ-616", ושם היא קיבלה הרצה חדשה בשם "Spider-Gwen: Ghost-Spider", בכתיבתה של שונן מקגווייר ובאיורו של טאקאשי מיאזאווה.
לאחר עשר חוברות, ההרצה שינתה את שמה ל-"Ghost-Spider", ולאחר עשר חוברות נוספות - היא נסתיימה לגמרי.
ב-2022, הדמות חזרה להרצה חדשה, "Spider-Gwen: Gwen-Verse", בכתיבתו של טים סילי ובאיורה של ג'ודי נישיג'ימה.
בסדרה זו, גוון נוסעת בזמן לצד גרסאות אלטנטיביות של עצמה על מנת לתקן שיבוש בציר הזמן.
סדרה זו נסתיימה במהרה גם כן, לאחר חמש חוברות.
אישיותה של גוון מתוארת כדומה לזו של פיטר פארקר מיקום "ארץ-616", כששניהם נאלצים להתמודד עם דימוי תקשורתי שלילי לאלטר אגו שלהם ועם הקושי שבאיזון חייהם הכפולים כגיבורי-על ובני נוער בגיל ההתבגרות.
כמוהו, גם היא ניצלה בהתחלה את כוחותיה לשם תשומת לב, אך אבדן היה לאירוע מכונן בחייה והוא שינה את תפיסת עולמה.
בעוד עבור פארקר היה זה מותו של דודו בן אשר ערער אותו והביא לפעילותו כ"ספיידרמן", האשמה אותה גוון הרגישה לאחר מותו של פיטר פארקר כהלטאה היא זו שגרמה לה ליטול את זהותה של "ספיידרוומן".
אביה, מפקד משטרת העיר ניו יורק ג'ורג', משמש לה כמנטור, והוא זה שמניע אותה להשתמש בכוחותיה למען הזולת לאחר האובדן של פיטר פארקר.
דמותה מתוארת כסרקסטית, והיא מרבה להשתמש בהומור ולהתבדח בזמן שהיא נאבקת באויביה.
היא מעט מנוגדת לאביה, שדוגל בחוקי אתיקה נוקשים בעוד היא חפצה בחופש וביצירתיות, אך שותפה לחוש הצדק שלו, עליו חונכה עוד מילדות.
על אף נטייתה הטבעית למעשים טובים ומאמציה לכך, היא חוטאת מדי פעם בכוונותיה לנקמה מתוך ייאוש, אם כי רק מתוך דאגה לקרובים לה ולא מצרכים אנוכיים.
עם זאת, היא אינה משליכה את האחריות למעשיה, ויודעת להודות בטעויותיה ולשאת בתוצאות על כך.
במהלך אחד מניסויי ארגון "S.I.L.K." של סינדי מון, עכביש רדיואקטיבי שהונדס גנטית בהתבסס על תבנית ביולוגית של טפיל חוצני השתחרר.
גוון נעקצה על ידו, ומכך היא זכתה לכוחות-על דמויי עכביש.
ביכולת שהתרכזה בעיקר בכפות ידיה ורגליה, גוון הייתה יכולה להיצמד לכל משטח, כמו קירות ותקרות.
היא קיבלה גם יכולת החלמה וריפוי עצמי מואצת, ותפיסה על-חושית, הידועה גם כ"חוש העכביש".
נוסף על כך, היא זכתה גם לחוזק, מהירות, זריזות, סיבולת וגמישות על-אנושיים.
כוחות אלו זהים לשל פיטר פארקר מיקום "ארץ-616", כפי שמתואר במפורט כאן.
בנוסף לכוחותיה, גוון נושאת על מפרקי כפות ידיה נשק נישא אשר יורה קורי עכביש עמידים וחזקים בעצמה, אותו היא קיבלה מגיבורת-העל לשעבר ג'אנט ואן דיין.
מנגנוני הנשק מסננים מן האוויר את הלחות, וממנה נוצר נוזל קורים דביק.
בזכות כך, אין צורך במילוי המחסניות כל עוד קיימת לחות באוויר.
בעת ירייתו מן הקנה, הנוזל מתקשה והופך במידה מסוימת למוצק, מה שמאפשר לגוון ליצור באמצעותו רשתות או צורות אחרות, ובניהן גם חבלים בהם היא משתמשת על מנת להתנדנד בין בניינים בשביל להתנייד במהירות.
בנוסף, בבעלותה מכשיר המאפשר לה לעבור בחופשיות בין היקומים השונים ברב-יקום, אותו היא קיבלה במהלך אירועי "יקום העכביש" ו"ספיידר-גדון".
לאחר שאיבדה את כוחותיה במהלך אירועי "נשות העכביש", תפקודה של גוון נהיה לקוי והיא איננה הצליחה להתמודד עם אויביה.
בשלב מאוחר יותר, היא מתמזגת עם הסימביוט ונום, והוא מעניק לה כוחותיה בחזרה.
עם זאת, לסימביוט ישנן מעין "תופעות לוואי" - הוא מעצים את רגשות המארח שלו בצורה שלילית, והופך אותו לאימפולסיבי ואלים.
השפעה זו ניכרת על גוון, והצורך שלה בנקמה מתעצם כשכמעט והיא רוצחת במו ידיה את אלכסיי סיטסביץ'.
היא מצליחה לאזן את רגשותיה ובסופו של דבר גם לשלוט לגמרי על הסימביוט, אך נאלצת לסבול מתופעות לוואי נוספות בדמות כאבי ראש קשים חוזרים ונשנים.
פיטר פארקר מיקום "ארץ-616" מאבחן את הבעיה כתוצר מהרגלי התזונה הדלים של גוון, שכן הסימביוט צורך אנרגיה רבה והיא אינה אוכלת מספיק מזון על מנת להרגיע אותו ולענות על צרכיו.
לאחר התנגשותם של יקום "ארץ-616" ויקום "ארץ-1610", שרידי המציאויות השונות התאחדו לכדי "עולם מלחמה".
עולם זה התחלק לתחומים שונים, בהם חיו גרסאות אלטרנטיביות לדמויות השונות, ועליהם שלט הקיסר ויקטור וון דום.
את תחום "ארקדיה" הנהיגה הענקית הירוקה, וצוות גיבורות-העל "איי פורס", בו הייתה חברה גם גרסה זו של ספיידרוומן, הגן עליו מפני האיומים השונים.
כאשר לוקי פרץ את חומות התחום ופלש אליו עם צבא זומבים, ספיידרוומן השתתפה בלחימה.
לאחר ניצחון הגיבורות, היא גם סייעה בשיקום התחום ובנייתו מחדש.
מאוחר יותר, עם אתחול הרב-יקום בידי ריד ריצ'רדס, מציאות זו חדלה מלהתקיים.
במיני-סדרה "Giant Size Little Marvel: AVX", המציגה את גיבורי ונבלי-העל כילדים, ספיידרוומן משתתפת בקרב של האוונג'רס, אקס-מן, שומרי הגלקסיה והבלתי אנושיים.
כמו כן, היא דוחה את הצעתו של איירון מן לצאת איתה לדייט, זאת בשל סלידתה ממראהו החיצוני המוקצן ומהתנהגותו הראוותנית.
ביקום "ארץ-8311", מקום מושבו של ספיידר-האם, ספיידרוומן היא פִּינְגְּוִוינִית עם כוחות-על דמויי עכביש שפועלת כגיבורת-העל "ספיידר-גווין".
במהלך אחד מטיוליה ברחבי הרב-יקום, היא גילתה כי מרבית מאויביו של ספיידר-האם עברו ליקום "ארץ-28204", מקום מושבו של ספיידרמן בעל שמונה הזרועות, והיא סייעה לו שם בלכידתם.
סדרות שהסתיימו Spider-Gwen: Gwenverse #1-5 (מרץ–אוגוסט 2022) - סדרת הדגל הראשית של הדמות.
Spider-Gwen: Ghost-Spider #1-10 (אוקטובר 2018–יולי 2019) – סדרת הדגל הראשית של הדמות.
Web Warriors #1-11 (נובמבר 2015–נובמבר 2016) – חברות בקבוצת "לוחמי הקורים".
Spider-Gwen #1-5 (פברואר–יוני 2015) – סדרת הדגל הראשית של הדמות.
הופעות נוספות Spider-Geddon #1-2, 5 (אוקטובר 2018, דצמבר 2018) - השתתפות באירועי "ספיידר-גדון".
Clone Conspiracy #1-5 (אוקטובר 2016–פברואר 2017) - השתתפות באירועי "קונספירציית המשובטים".
Spider-Man Vol 2 #12-14 (ינואר–מרץ 2017) - השתתפות בקשר הסיפור "יושבים על עץ", יחד עם מיילס מוראלס.
ספיידרוומן היא סדרת גיבורי על מונפשת אמריקאית, המבוססת על דמות בעלת אותו שם שנוצרה על ידי ארצ'י גודווין ומארי סברין, בבעלות מארוול קומיקס.
הסדרה שודרה לראשונה בארצות הברית בערוץ ABC, החל מ-22 בספטמבר 1979 עד 5 בינואר 1980. בישראל הסדרה שודרה לראשונה בדיבוב לעברית בערוץ הילדים בשנת 1992, שתים עשרה שנים לאחר סיום הסדרה המקורית.
לסדרה הופקה עונה אחת הכוללת 16 פרקים באורך 30 דקות.
זוהי הסדרה האחרונה שהפיקה חברת DePatie–Freleng Enterprises, לפני התאגדותה מחדש כ-Marvel Productions.
הסדרה עוקבת אחר ג'סיקה דרו, עורכת-דין שבילדותה נעקצה והורעלה על ידי עכביש כאשר ביקרה במעבדה של אביה.
אביה, דוקטור דרו, הציל את חייה בעזרת שיקוי חדשני, שגם העניק לה כוחות עכביש מופלאים אשר הופכים אותה לספיידרוומן.
במהלך הסדרה, ג'סיקה בתור ספיידרוומן נלחמת נגד כוחות הרשע ומצילה את העולם.
ג'סיקה דרו/ספיידרוומן – עורכת-דין בעלת כוחות עכביש, לאחר שנעקצה והורעלה על ידי החיה.
אלכסנדר רו – אביה המדען של ג'סיקה.
ג'ף האנט – צלם מגזין.
בילי דרו – אחיין של ג'סיקה.
מילר הבלש – בלש העובד באגף המשטרה.
צ'יף קופר – מפקד המשטרה.
פיטר פארקר/ספיידרמן – גיבור-על ובעל ברית של ספיידרוומן.
זוהי הסדרה הראשונה שלא קרויה על שמו בה הוא מופיע, כמו כן המדבב המקורי שלו הוא פול סולס שדיבב אותו גם בסדרה "ספיידרמן" ששודרה בין השנים 1967–1970, אף על פי שאין קשר בין שתי הסדרות.
הדיבוב העברי בוים והופק על ידי יעקב שם טוב.
שם הדמותמדבב/ת באנגליתמדבב/ת בעבריתג'סיקה דרו/ספיידרוומןג'ואן ואן ארקאורנה כץג'ף האנטברוס מילרשמעון כהןבילי דרובריאן סקוטמילר הבלשלארי קרולצ'יף קופרלואו קרוגמןפיטר פארקר/ספיידרמןפול סולסיהויכין פרידלנדרקריינות פתיחהדיק טופלדמלאכי חזקיהקריינות סיוםלני ויינריב
בנוסף דיבבו בדיבוב המקורי ויק פרין, טוני יאנג, ג'ון מילפורד, איילין לאטר, קרן מאשון ופול וינצ'ל, ואילו בדיבוב העברי דיבבו גם אסף כחולי, מיקי קם, חני נחמיאס ואבי פניני.
ספיידרז היא סדרת דרמה ישראלית לנוער, המשלבת יסודות של ריגול ואקשן.
הסדרה החלה את שידוריה ב-18 במרץ 2020 לצופי HOT בערוץ TeenNick, ובשיתוף עם ערוץ ניקלודיאון הבינלאומי, כך שהיא שודרה ברחבי העולם.
הסדרה נכתבה על ידי מיכל קופר-קרן ושודרה במשך 3 עונות עד 2022.
הסדרה עוקבת אחר שלושה אחים בני משפחת פישר - דניאל, ניקי וטומי.
הם מגלים במהלך חגיגות יום ההולדת של טומי שהוריהם פועלים בשירות סוכנות ריגול חשאית בשם "אקו" (Ecco) הפועלת לשימור איכות הסביבה.
לאחר שהוריהם נשלחים להגן על מקור המים המרכזי במדינה שהתייבש (אגם שלמה), האחים מקימים תא ריגול עצמאי בשם "ספיידרז" ובהמשך מצרפים גם את שון, אלה וסופי ויוצאים להציל את ההורים שלהם ואולי אף את המדינה כולה.
העונה נפתחת במרדף של הספיידרז יחד עם הוריהם אחרי ארנסטו ספיבק.
לאחר שלא הצליחו לתפוס אותו אנה ונוח פוטרו מאקו ובעקבות כך גם ילדיהם דניאל, ניקי וטומי.
הילדים נפגשים עם אריק רוסו שנמצא בכלא ומספרים לו על המפה המוצפנת שמצאו, אריק מספר להם אודות המפה וכך הילדים משכנעים את הוריהם לצאת לחופשה.
במהלך החופשה הם מנסים לתפוס את ארנסטו, ולבסוף מצליחים.
העונה נפתחת כשמרקו (אורי יניב) מגלה את האבן שחיסלה את הדינוזאורים.
אנה ונוח פישר נמצאים באנטארקטיקה (נשלחו למשימה), ובינתיים מרקו מגלה אבן עם זרעים של אמבה בתוך אסטרואיד שהגיע מהחלל לפני הרבה שנים.
בהמשך דייוויד גונב את זרעי האמבה ומפזר אותם על פני השמורה על מנת לנקום בספיידרז על שהכניסו את אריק רוסו לכלא.
אנה פישר (נתי קלוגר): אם המשפחה.
מנהלת חיים כפולים כרואת חשבון אך למעשה היא פועלת בשירות סוכנות ריגול חשאית בשם "אקו".
גילתה שילדיה יודעים עליה ועל נוח.
בנוסף היא גם שיפוצניקית חובבת.
היא הסתתרה במשך זמן לא ידוע במחסן של הצימרים ביחד עמנואל גודמן ונוח פישר במהלך הימלטות מסוכנות מאקו.
מטרה: להוכיח את החפות שלה ושל בעלה ולהוכיח שאריק רוסו מושחת.
מונתה לראש הארגון של אקו במקומו של אריק, אך אסתר פיטרה אותה בעונה השנייה.
מנסה לתפוס את ארנסטו ביחד עם נוח והילדים.
בסוף העונה השנייה שבה להיות ראש סוכנות אקו.
בעונה השלישית נשלחה לחקירה באנטארקטיקה ביחד עם נוח.
בהמשך, שבה עם נוח לארץ על מנת לתפוס את דייוויד, לאחר שהוא הפליל את דניאל.
נוח פישר (קובי מימון): אב המשפחה.
טיפוס חיובי בעל בדיחות גרועות.
מנהל חיים כפולים כקונדיטור אך למעשה פועל בשירות סוכנות ריגול חשאית בשם "אקו".
גילה שהילדים שלו ושל אנה יודעים על פעילותם החשאית.
בעונה השנייה לאחר שלא הצליחו לתפוס את ארנסטו ספיבק, אסתר השעתה אותו.
מנסה לתפוס את ארנסטו ביחד עם אנה והילדים.
בעונה השלישית נשלח לחקירה באנטארקטיקה ביחד עם אנה.
בהמשך, שב עם אנה לארץ על מנת לתפוס את דייוויד, לאחר שהוא הפליל את דניאל.
דניאל פישר (עמית הכטר): בנם הבכור של אנה ונוח.
בן 16. גאון מחשבים בעל ביטחון עצמי גבוה מול קהל אך פחות ליד בנות.
בשל היותו הבכור מנסה להיות ה"מבוגר האחראי".
מתאהב בסופי, יוצר איתה משחק גיימרים ונהיה בן זוגה (בתחילת העונה השנייה מתברר שדניאל התקשר אליה עשר פעמים עד שזרקה אותו).
המפעיל של סופי בריגול נגד דורין.
בזכותו נמצא הגביש החדש שדורין הטמינה בתוך תמונה במשרד.
הצליח בעזרת המודל לזיהוי החוטף ויחד עם סופי נסע להציל את שון וניקי.
הם מגיעים למקום שהם היו מוחזקים ומגלים שם את דורין שמגלה להם היכן הגביש שניסו להרוס, ובהמשך החזיר לעמנואל גודמן את הגביש.
בסוף העונה הפך לסוכן אקו.
לפני העונה השנייה סופי נפרדה ממנו והמציא את ג'ימי.
מתאהב במיה ונהפך לבן זוגה.
הופלל על ידי דייוויד בעונה השלישית.
ניקי פישר (קים אור אזולאי): בתם האמצעית של אנה ונוח.
בת 15. קפטנית נבחרת קבוצת כדורגל בנות, קצת "טום בוי" אמיצה וחדורת מטרה, נחושה במטרתה לעזור להוריה.
מתאהבת בשון אך הוא מגלה שהיא סוכנת בספיידרז וחושב שזה לרעה ולא מדבר איתה.
משתפת פעולה עם סופי, דניאל ושון במטרה לעצור את התייבשות האגם.
גילתה על ההודעות המזויפות של לין ועל הוויתור של שון לגבי התחרות מחוץ לישראל למענה ולכן רבה עם שון.
בהמשך גילתה ששון נחטף, וצוותה על ידי מקס לחבל במכונה על מנת לשחררו, והחליפה בין הגביש האמיתי לגביש המזויף שדורין פתחה.
נחטפת גם היא לאחר שהצוות של מקס גילה על התרמית שאקו לא העבירו את הכסף אליהם.
בסוף העונה היא ושון הופכים להיות זוג.
הפכה לסוכנת אקו בסוף העונה.
בתחילת העונה השנייה מנהלת קשר מרחוק עם שון.
שון חושב שהיא וליאם בני זוג ונפרד ממנה אבל היא מנסה לחזור אליו.
שהוא גילה את האמת על המשימה הם חזרו.
טומי פישר (יונתן גוטליב): בנם הצעיר של אנה ונוח.
בן 13. נער בעל דמיון מפותח והומור.
חלומו להיות שחקן גם אם לא השחקן בתפקיד הראשי, מדי פעם משקר על מנת להשיג את המטרה שלו.
מתעמת עם עילי אך לבסוף הם חברים.
מחבב את מאיה מחוג הדרמה ולומד איתה לאודישנים, בנוסף לומד גם בשיעור פרטי של בן קלוגר לאודישן שלו, כשבהמשך טומי מגלה שבן עבד עליו.
הפך לסוכן אקו בסוף העונה.
ג'ימי (ניצן זיצר, קול בלבד) (עונה 2–3): הספיידרבוט הראשון שאותו דניאל המציא.
נהרס בסוף העונה תוך כדי נלחם בססמונטור והדף את רעידת האדמה.
בעונה 3 נוצרה גרסה חדשה בשם "ג'ימי 2.0".
דייוויד לקח את ג'ימי כדי שאף אחד לא יגלה שהוא היה במערה.
שון גודמן (יהודה בוחבוט): בנם של עמנואל ונעמי גודמן, אח של אלה גודמן.
גר ליד האגם שבו מתאכסנת משפחת פישר למשך הקיץ.
ספורטאי מצטיין בנבחרת חתירה, נער נאה וטוב לב.
גילה את האמת על ניקי ועל בני משפחתה מלין, אך אחרי זה גילה שמטרותיה של ניקי טובות והתפייס איתה.
הוא ואלה נשלחו ל"טכנוסק" על מנת לרגל אחרי דורין.
ויתר על תחרות החתירה למען ניקי.
בהמשך החליט בכל זאת לנסוע ביודעו שניקי תעזוב אותו ונחטף על ידי רוי העוזר של מקס.
כמו כן גילה על המעורבות של דורין בפרשה.
בסוף העונה הוא וניקי הופכים להיות זוג, בתחילת העונה השנייה מנהל קשר מרחוק עם ניקי.
חושב שהיא וליאם ביחד ונפרד מניקי.
אחרי שחזר לביתו ניקי באה לדבר איתו ולחזור אליו אבל הוא לא האמין לה שהיא במשימה, אחרי זה אנה התקשרה אליו ואמרה לו שהם במשימה, אחרי זה הבין שטעה וחזר אליה.
בעונה השלישית חווה תאונת אימונים במסגרת הנבחרת ונשברה ידו.
שב לשמורה על מנת להפתיע את ניקי.
בהמשך, התגלה שהוא ביים את הפציעה.
אלה גודמן (נאיה פדרמן): בתם של עמנואל ונעמי גודמן ואחותו של שון גודמן.
מתעסקת באופנה וחולמת להיות מעצבת אופנה, פעילה מאוד ברשת החברתית, לא חברותית במיוחד.
גילתה את האמת על משפחת פישר ואמרה לחברתה סופי להתרחק מדניאל.
מצליחה לעבור את המבחן במתמטיקה בזכות דניאל.
ריגלה עם שון ב"טכנוסק" אחרי דורין.
לאחר מכן התחילה לשתף פעולה עם לין כדי לגרום לשון להתרחק מניקי בטענה שניקי תעזוב בקרוב לביתה ושון יהיה מאוכזב.
רצתה להיות עוזרת של נלי ג'י והצליחה.
נוסעת לשמורה בעונה השלישית על מנת לראות את המערה ולגרום לו לשמש לסט צילומים לנלי ג'י.
גילתה שאלינור ומרקו החליפו את האסטרואיד האמיתי במזויף.
הפכה לבת זוגו של בנג'י.
שיקרה לבנג'י שחתולתה נדרסה, על מנת לא לגלות לו שהיא בצילומים לכתבה עליה.
עמנואל גודמן (גלעד קלטר) (עונה 1): בעלה של נעמי גודמן ואביהם של שון ואלה.
מנהל את חברת טכנוסק וממציא ה"בלו-בירד".
לכאורה האחראי לייבש את אגם שלמה, אך למעשה הופלל על ידי אריק ואדל.
במקור תכנן למכור את ההמצאה שלו למדינה דרום-אפריקאית בשם "גּוֹבּוֹ".
הפישרים הסתירו אותו בביתם, לאחר שהבריחו אותו מהכלא.
בהמשך הוא והפישרים הסתתרו במחסן של הצימרים.
בהמשך, לאחר שזוכה, גילה על בגידתה של דורין.
בהמשך, הפעיל את "הבלו בירד 2" ומילא את האגם מחדש, לאחר שדניאל השיב לו את הגביש.
נעמי גודמן (מיכל לוי) (עונה 1): אשתו של עמנואל גודמן ואמם של שון ואלה.
גילתה את האמת על הפישרים ועל המעצר של בעלה.
מקס מולוטוב/מר בנט (אלכס קרול) (עונה 1): האנטגוניסט האמיתי של העונה הראשונה.
הלווה 20 מיליון אירו לאדל סימון וכשלא הצליחה להחזיר לו את הכסף החליט לשלוח את אדל לגנוב את הבלו בירד כדי לסחוט את המדינה.
בהמשך הלך לצימר של הפישרים תחת מסווה עם השם "מר בנט" ונשלח לבקש מניקי לעצור את הפיתוח של ה"בלו בירד 2" על מנת שיקבל את הכופר שלו.
עלה על המזימה של הספיידרז ופוצץ את הבלו בירד המקורי.
החליט לחטוף את שון וניקי כמוצא אחרון כדי לקבל את הכסף מהמדינה.
לאחר ש"אקו" הצליחו להחזיר את המים לאגם הפך ללחוץ יותר והתחיל להפעיל לחץ פסיכולוגי על משפחת פישר וגודמן.
אדל סימון/ליסה שושני (מירב שירום) (עונה 1, אורחת בעונה 2): האופנוענית שייבשה את אגם שלמה והשותפה ובת זוגו של אריק.
לפני תחילת הפרשה אדל למעשה התעסקה בנדל"ן.
היא לקחה הלוואה ממקס ולכן חייבת להחזיר לו 20 מיליון אירו.
לאחר שלא הצליחה להחזיר את הכסף ביקשה עזרה מדורין אחותה וכן מבן זוגה אריק, ראש "אקו".
בעקבות כך היא גורמת ליבוש האגם על מנת לקבל את הכסף מהממשלה ולהעביר למולוטוב.
לאחר שנחשפה, נכנסה לצימר של אשתו בשם "ליסה שושני", על מנת לרגל אחר משפחת פישר.
המעסיקה של בן, שגילה לה על ספיידרז.
ניסתה לברוח מחוץ לישראל בשם "דיאנה גולמן".
שמעה על ה"בלו בירד 2" באמצעות מכשיר ההאזנה שהשליח הביא להם דרך האוכל שגודמן הזמין, ושלחה את אחותה לחבל במכונה.
בשלב מסוים כבר מתחילה להבין לאילו צרות היא נכנסה אבל אין לה ברירה כי היא נמצאת תחת איומים ממקס, משום שהלוותה כסף ממנו על מנת להקים חברת נדל"ן שבגללו היא נקלעה להפסדים.
חטפה בהמשך את ניקי, לאחר שהיא גילתה על ההעברה המזויפת.
נעצרה בפרק האחרון של העונה הראשונה.
בעונה השנייה הופיעה כהדמיית מחשב, לאחר שנודע לספיידרז שאי אפשר למלא את בקשתו של אריק לדבר עם האמיתית, מאחר שהיא בכלא שמור.
רוי אנגל (אודי פרסי) (עונה 1): העוזר של מקס.
שלח את אדל, לבקשתו של מקס, להשיג כופר עבור ה"בלו בירד", על הדרך הפעיל את המנגנון להשמדה עצמית שקיים שם.
ריגל אחרי חבורת ספיידרז כשהם התאספו לבנות את הבלו בירד החדש על ידי שהוא שם מכשיר האזנה בקרטון האוכל שהביא להם בתור שליח, בעקבות ההאזנה מקס וצוותו שמעו על התכנונים לבנות את ה"בלו בירד 2".
נעצר בפרק האחרון של העונה.
אריק רוסו (ירון ברובינסקי) (עונות 1 ו-3, אורח בעונה 2): המפעיל של אנה ונוח מסוכנות אקו.
השותף ובן זוגה של אדל.
הפליל את נוח ואנה בייבוש אגם שלמה.
שלח מישהו שיעבוד על סוכני אקו בזמן שהוא ואדל נמלטו עם הכסף.
נעצר על ידי אנה ונוח.
מחזיק בידיו גביש נוסף לבלו בירד שאותו הוא החביא בתוך ציור.
בהמשך, קיבל חנינה מטעם המדינה.
שומע מאנה שאדל ניצלה אותו.
בעונה השנייה הספיידרז מגלים שניסה לעצור את ספיבק ומגיעים לתא שלו כדי להיעזר בו.
בעונה השלישית מתגלה שדייוויד עובד עבורו, ושהוא יודע על קיומם של האמבות.
רוצה לנקום בספיידרז על כך שהוא נעצר בגללם.
כמו כן, הסיבה שהוא עזר לספיידרז עם ארנסטו, היא שהוא רוצה את היהלומים שארנסטו חיפש בעונה הקודמת לעצמו.
שותפו וחברו הטוב ביותר של דייוויד והעלים עין בכל הפעולות הפליליות שדייוויד היה מעורב בהן ולהפך.
נעצר בשנית בסוף העונה השלישית.
ארנסטו ספיבק (אלון לשם) (עונה 2): האנטגוניסט הראשי של העונה השנייה.
הצליח להתחמק מאקו שלוש פעמים.
גורם לרעידות אדמה מלאכותיות על מנת למצוא מינרלים נדירים.
שבה את מיה ומרקו לאחר שהם נפגשו במערה והפעיל את הססמונטור.
ליאם ברמן (אוראל אטיאס) (עונה 2): עובד של ספיבק, נשלח לשמורה כדי לרגל אחרי משפחת פישר.
שוכר את היחידה של גאיה ואימה.
שתל אצל ניקי מכשיר קשר.
שון חשב שניקי מנהלת אתו רומן.
גילה שהפישרים עלו עליו ועזב.
מנסה להפיל את האשמה על גאיה.
נבגד על ידי ארנסטו וצוותו.
אחרי כן, אקו נעזרים בו על מנת לתפוס את ארנסטו, אך לבסוף בגד בהם מבלי שהם ידעו על כך והזהיר את ארנסטו.
אנה גילתה על הבגידה שלו בסוף העונה.
גיל (יעקב זאדה) (עונה 2): חשוד של טומי.
אומר שהוא בודק על המערה בשביל בניית כביש, אבל הוא עובד בשביל ארנסטו וליאם.
מחזיק בגולגולת הדינוזאור של מיה ומרקו ומורה למיה לחבל בג'ימי.
דניאל גילה על המזימה שלו והתקין בזיכרון הנייד שלו תוכנת מעקב משלו.
הוא וצוותו ברחו למחבוא החדש של ליאם.
נעל את ליאם בתוך מכולה על מנת שייתפס על ידי אקו.
בארי (יניב סוויסה) (עונה 2): עובד של גיל.
התחזה למעסיק שלו בשביל ההפגנה שעליו הזהיר ליאם לפני כן.
גנב את הגולגולת ממיה ומרקו.
סטיב (יאיר להמן) (עונה 2): עובד של גיל.
דייוויד (שלומי קוריאט) (עונות 2 ו-3): אחד השכנים של נוח ואנה באתר הקרוונים.
בן זוגה של רותי, אמו של דין.
נשלח על ידי אסתר, השרה להגנת הסביבה, לעקוב אחר משפחת פישר.
האנטגוניסט הראשי בעונה השלישית, בה הוא שב לשמורה עם בנו החורג דין.
בהמשך, התגלה בתור מי שפיזר את האמבות ושהוא מפליל את כל מי שמפריע לו כגון: מרקו, אלינור ודניאל.
שותפו וחברו הטוב ביותר של אריק.
העלים עין בכל הפעולות הפליליות שבהם אריק היה מעורב ולהפך.
לאון (עונה 3): סוהר בבית הכלא "נווה דקלים".
נעצר בעקבות מעשה שחיתות ופלילים.
קלרה שניידר (רעות אלוש) (עונה 3): עובדת כביכול של השרה, אך בפועל עובדת עבור אריק ודייוויד.
בעלת צוות שנועד לסגור את השמורה למקרה שההדברה תיכשל, וכך תתחלק בשלל היהלומים של אריק.
נעצרה בסוף העונה השלישית ופוטרה על ידי השרה.
סופי (עדן סבן) (עונה 1): חברה טובה של אלה, אוהבת גיימינג ומשחקים כמו דניאל וכתוצאה מכך היא מתחברת אליו ומתאהבת בו והם הופכים לבני זוג.
בהמשך אלה מגלה לה את האמת על דניאל ומשפחתו, מצטרפת לספיידרז והשתילה מכשיר מעקב לאריק.
ראתה את ניקי ואדל נפגשות.
בין העונות הראשונה והשנייה נפרדת מדניאל ומצאה חבר חדש (לפי שון).
לין (עומר נודלמן) (עונה 1): האקסית של שון.
מתעבת את ניקי ומנסה להפריד בינה לבין שון.
גילתה את האמת על גודמן ועל הפישרים כשהיא שמעה שיחה שלהם וסיפרה את זה למשפחת גודמן.
בהמשך ניתקה את הקשר עם שון לאחר ששיקר לה.
מתכננת לגלות פרטים על ניקי כדי להרחיק אותה משון, ועל הדרך משתפת בזה את אלה.
לאחר שהבינה מטומי שניקי הייתה פעם מאוהבת במישהו בשם אדם היא שלחה לניקי הודעות מומצאות בשמו, אך מזימתה נחשפה.
בהמשך נסעה לתחרות השיט מחוץ לישראל.
בן קלוגר (טל מוסרי) (עונה 1): לכאורה פושע והשותף של גודמן.
משפחת פישר מנסה לתפוס אותו בגלל היותו פושע, אך מסתבר שהוא שליח של אדל ושהוא בפועל שחקן מובטל ומפעיל ימי הולדת בשם "דובי חבובי".
בהמשך, טומי מעסיק אותו בתור המורה החדש לדרמה במקומו של ג'וני, ומתיידד איתו, כשבמקביל הוא מסתיר זאת מבני משפחתו.
בהמשך, אדל סוחטת את בן וגורמת לו להפליל את הפישרים על ידי כך שהוא ישתול אצלם את החומר אי אקס תשע, ולגרום לטומי לדקלם טקסט כשהוא כביכול מתבייש בהוריו.
בהמשך פרש מהדרכה בחוג הדרמה, ונשלח לייבש את האגם ביום של תחרות השיט.
נלכד בהמשך על ידי נעמי, שון וניקי.
גילה על המחבוא של הזוג פישר דרך מכשיר ההאזנה ששם בטלפון אצל אחד מבני המשפחה.
בהמשך, נלקח למעצר על ידי אריק ואדל מכיוון שגילו אותו וגם על מנת שלא יפלוט דבר על זה.
בהמשך ביקש מאריק, בתמורה על הספיידרז, חנינה.
אחרי שהשתחרר הלך לראות את ההצגה של טומי, יישר את ההדורים עמו ולאחר מכן נעלם.
אסתר (רותי אסרסאי): השרה לאיכות הסביבה.
המעסיקה של אריק, אשר סוחט אותה תחת מסווה וקול מעוות.
בתחילה האמינה לאריק אך בהמשך, כשנחשף, הבינה את נוכלותו ומינתה את אנה לראשות אקו במקומו.
היא פיטרה אותה בגלל הטעות שהייתה עם ה"בלו בירד 2".
השעתה את נוח ואנה בעונה השנייה לאחר שהם נכשלו בלכידת ארנסטו ספיבק בפעם השלישית, אך בהמשך נתנה להם ולילדיהם אישור להמשיך לבד ללא שום גיבוי ממשלתי.
החזירה אותם לעבודה בסוף העונה ואת אנה מינתה מחדש כיו"ר אקו.
בעונה השלישית גילתה שדייוויד וקלרה מעלו באמונה.
אדי (ג'ורג' אסקנדר) (עונה 1): הסגן של אריק מסוכנות אקו.
גילה דרך הספיידרז שאריק הוא הסוחט ואז שיתף איתם פעולה כדי להפליל את אריק.
מועמד לראשות "אקו" במקום אנה פישר.
דורין בּנדיקט (לוטוס אתרוג) (עונה 1): העוזרת של עמנואל, החביאה אותו במקום מסתור ושיתפה איתו פעולה, עד שהתגלה.
המוח מאחורי ייבוש האגם, ותכננה למכור את הבלו ברד מאחורי גבו של גודמן ולהפלילו.
חצי אחות של אדל, ארגנה לאדל דרכון מזויף.
פיתחה גביש נוסף מתחת לאפו של גודמן.
קיבלה את סופי להתמחות אצלה במשרד ולא ידעה שהיא מרגלת אחריה.
נשלחה על ידי אחותה לחבל ב"בלו בירד 2".
גילתה שהספיידרז בעקבותיה בגלל טעות שטומי עשה, ומחקה את קבציה במחשב.
בהמשך מתחרטת על כל מעשיה נגד המדינה ומגלה לדניאל ולסופי על הגביש שמקס ניסה להשמיד.
יונתן (יונתן רוזובסקי) (עונה 1): חבר טוב של שון.
הוא מאוהב בסופי מאז כיתה ג' ומשקר לה שהוא מבין בגיימינג רק כדי לצאת איתה לכנס הגיימרים במקום דניאל.
מאיה (יובל גרוס) (עונה 1): חברתו של טומי מחוג הדרמה שאליו הצטרף, היא עוזרת לו בהכנה לאודישן במשחק.
ג'וני (אודי ברינדט) (עונה 1): המורה לדרמה של טומי, מאיה ועילי.
פורש לטובת תפקיד בסדרת טלוויזיה.
עילי (רון כהן) (עונה 1): תלמיד בחוג למשחק.
בחור יהיר, ולא כל כך מחבב את טומי, ובהמשך הוא מתפייס איתו כשהוא מגלה לו שהוא הלך לחוג על מנת לגרום להוריו להתגאות בו.
גיל לוינסקי (שמוליק שוורץ) (עונה 1): ראש מגמת התיאטרון שאליה רוצה להתקבל טומי.
קיבל את טומי למגמה לאחר שהוא הרשים אותו.
גאיה (עמנואל לוי) (עונות 2 ו-3): מארגון "שומרי השמורה" ביחד עם אמילי.
עוזרת לאמא שלה הענייה ומשכירה יחידת דיור לליאם.
ליאם הפליל אותה וגרם לספיידרז לחשוב שהיא עובדת עם ארנסטו.
בעונה השלישית התגלה שהיא בעלת רישיון נהיגה ורכב משלה.
דין(אלון גביש) (עונות 2 ו-3): בנה של רותי.
גילה את האמת לגבי דייוויד והודיע על כך לטומי.
שב לשמורה עם דייוויד בעונה השלישית לאחר שטומי דיווח לו על מה שמתרחש בשמורה.
נלי ג'י (קארין עליה) (מוזכרת בעונה 1, עונה 2 ועונה 3) בעלת בית הספר לאופנה שאליה התקבלה אלה.
בעונה השנייה הפכה את אלה להיות העוזרת שלה.
אמילי (שקד קנוביץ) (עונות 2 ו-3): מארגון "שומרי השמורה" ביחד עם גאיה.
מיה בלום (ניקול פודבלני) (עונות 2 ו-3): ביתו של מרקו, אורחת בשמורה.
גיל אמר לה לפרוץ לג'ימי או שהוא יהרוס לה ולאביה את הגולגולת.
הופכת בהמשך לבת זוגו החדשה של דניאל.
עוזרת לדייוויד מתוך אמונה שהיא עושה משהו טוב, אך בהמשך היא גילתה שדייוויד סידר אותה.
מרקו בלום (אורי יניב) (עונות 2 ו-3): אביה של מיה, אורח בשמורה.
תועד על ידי ג'ימי שם דינמיט במערה.
מצא אסטרואיד בסוף העונה השנייה.
התאלמן מאמה של מיה לפני העונה השנייה ופתח בפרק ב' עם אלינור לפני העונה השלישית.
קטי(רוית יעקב) (עונה 2): אימה של גאיה, משכירה לליאם את היחידה שלה.
רותי (אריאל נוביק) (עונות 2 ו-3): בת זוגו של דייוויד ואמו הביולוגית של דין.
דייוויד הביא אותה בעונה השלישית על מנת להעסיק את דין.
בהמשך, גילתה את האמת על מטרותיו האמתיות של דייוויד.
ארתור בראון (שראל פיטרמן) (עונה 2): אחראי איכות הסביבה במועצה שבתחומה נמצאת השמורה.
ראש הפקולטה (גיל וסרמן) (עונה 2): ראש הפקולטה שאליו מרקו התקשר על מציאת הגולגולת.
דינה (בר גול) (עונה 2): מזכירת המועצה.
בנג'י (אברהם ארנסון) (עונה 3): בנה של אלינור.
מתאהב באלה לאחר שהיא באה לשמורה, ובהמשך הופכים לזוג.
אלינור (הדר רצון) (עונה 3): מדענית.
התגרשה מאביו של בנג'י והחלה בפרק ב' עם מרקו בין העונות השנייה לשלישית.
החליפה את האסטרואיד האמיתי במזויף.
בהמשך, דייוויד גנב לה את המקורי.
ארי (רז ספני) (עונה 3): כוכב רשת שמופיע עם ליבי בתוכנית מתיחות במרשתת.
לכאורה גנב עם ליבי את האסטרואיד והפליל את מרקו אבל מסתבר שהם יצרו אבן אסטרואיד מזויפת מסיליקון.
ליבי (ליאל אלי) (עונה 3): כוכבת רשת שמופיעה עם ארי בתוכנית מתיחות במרשתת.
לכאורה גנבה עם ארי את האסטרואיד והפלילה את מרקו אבל מסתבר שהם יצרו אבן אסטרואיד מזויפת מסיליקון.
בהמשך אלה שכרה אותה בתור המאפרת לסט הצילומים של נלי ג'י.
גיא (בר ברימר) (עונה 3): דוגמן של נלי ג'י.
הכתב (משה אבוטבול) (עונה 3): הכתב שראיין את אלה לכתבת מגזין.
ד"ר עזיזי (משחק: עמית הכטר משחקת: קרן זילברמן) (עונה 3): דמות שיצרו הספיידרז על מנת לרמות את השרה.
סְפִּיטְהֶד היא תחנת עגינה בסולנט, בין האי ווייט לחוף המפשייר.
תחנת העגינה נקראת על שם לשון החוף (spit of land) המשתרעת דרומה מחוף המפשייר לאורך 5 ק"מ.
מאז ימי אדוארד השלישי, הייתה ספיטהד תחנת עגינה של הצי הבריטי.
בזכותה מיקומה הגאוגרפי שימשה ספיטהד כבסיס השולט על תעלת למאנש.
תחנת העגינה זכתה לחשיבות מיוחדת כאשר נקבע כי פורטסמות' תהיה הבסיס הראשי של הצי המלכותי.
לאחר קביעה זו נבנו ביצורים חדשים באזור תחנת העגינה, וביניהם מצודת סאות'סי.
מאז שלטונו של הנרי החמישי, נערכה ביקורת מלכותית על הצי על דרך ספיטהד, שהפכה מאוחר יותר ל"סקירה הבין-לאומית".
הספינות המייצגות ביותר של הצי נוכחות בחגיגות ההכתרה.
ב-1937, הופיעה ספינת הקרב Petropavlovsk מברית המועצות.
במסקר 1953 השתתפה הספינה הקלה Sverdlov מברית המועצות.
ב-1782, הספינה HMS Royal George שקעה באזור, באירוע שבו ניספו 800–1,200 בני אדם.
ב-1797 התרחשה במקום מרידת מלחים גדולה של מלחי הצי המלכותי הבריטי.
מאז המאה ה-19 האזור הוא מרכז ההפלגה העיקרי באנגליה, וכן המרכז הגדול ביותר מבחינת מועדוני היאכטות באנגליה.
הגובלין הירוק נולד מחדש היא קשת סיפור שפורסמה בחוברות הקומיקס ספיידרמן ביקום מארוול על ידי חברת מארוול קומיקס.
הסיפור נכתב בחוברות The Amazing Spider-Man #96-98 בין מאי ליולי 1971, בכתיבתו של סטן לי, באיורו של גיל קיין ובאינקינג של ג'ון רומיטה האב.
הסיפור מביא את מלחמתו של פיטר פארקר/ספיידרמן ביריבו נורמן אוסבורן, הגובלין הירוק, והוא הקומיקס הראשון בתור הארד של הקומיקס שמגנה את השימוש בסמים לאחר פרסום קוד האתיקה של הקומיקס.
פיטר פארקר חוזר הביתה מאנגליה ובשל מחסור בכסף מוכר לעורך ג'ו "רובי" רוברטסון את התמונות שצילם של ספיידרמן.
הוא גם עובר לגור יחד עם הארי אוסבורן ומקבל ממנו הצעה להצטרף עמו למחזה של מרי ג'יין ווטסון באוף-ברודוויי.
למרות התנגדות בתחילה, פארקר מסכים לעבוד עבור אביו של הארי, נורמן אוסבורן.
הוא יודע שנורמן הוא אויבו המושבע של ספיידרמן, הגובלין הירוק.
אולם, באותה עת נורמן סובל מאמנזיה והוא אינו זוכר את זהותו הכפולה של פארקר.
הוא גם מציין בפניו שגם הוא יצטרף איתם לראות את המחזה של מרי ג'יין.
מעט לאחר מכן, ספיידרמן נתקל באדם הרוקד על גג בניין וטוען שהוא יכול לעוף.
כשהוא נופל, ספיידרמן מציל אותו.
הוא מבין שאותו אדם מסומם ואומר שיעדיף להתמודד מול מאה אויבים מאשר להשליך את חייו לטובת סמים, שכן זהו קרב שאי אפשר לנצח בו.
בהמשך, זיכרונו של נורמן אוסבורן חוזר אליו והוא הופך שוב לגובלין הירוק.
הוא תוקף את ספיידרמן ונעלם באופן מסתורי.
בחזרה בביתו, פארקר נדהם לגלות את הארי לוקח כדורי מרץ שכן אהובתו מרי ג'יין ווטסון מראה סימני חיבה לפארקר.
מאוחר יותר, כשספיידרמן רודף אחרי הגובלין הירוק, הארי קונה סמים נוספים וסובל ממנת יתר.
פארקר מוצא אותו ולוקח אותו לבית החולים.
כספיידרמן, הוא מפתה את הגובלין הירוק לחדר בית החולים בו שוכן הארי.
ברואו את בנו החולה, נורמן אוסבורן מתעלף ואישיותו של הגובלין הירוק נעלמת.
בסוף הסיפור, פארקר מחדש את מערכת היחסים שלו עם חברתו הקודמת גוון סטייסי.
קשת סיפור זו הייתה הראשונה בתולדות הקומיקס המודרני שתיאר וגינה את השימוש בסמים.
הדבר הוביל לשכתוב קוד האתיקה של הקומיקס.
קודם לכן, קוד האתיקה אסר בתכלית האיסור את השימוש בסמים, ללא קשר לתוכן הסיפור.
אולם, בשנת 1970 מחלקת הבריאות ושירותי האנוש של ארצות הברית תחת ממשלתו של ריצ'רד ניקסון ביקשה מיוצר הקומיקס סטן לי לפרסם מסר נגד סמים באחד מהכותרים המצליחים של מארוול קומיקס.
לי בחר את סדרת החוברות של "ספיידרמן המדהים" כדי לתאר את ההשפעות המזיקות שבשימוש בסמים.
ביודעו שקהל היעד הצעיר של הקוראים לא אוהב לקבל הרצאות והטפות מוסר, לי כתב את הסיפור שיתרכז בצד הבידורי, והמסר נגד סמים הוכנס בצורה עדינה.
אמנם הסיפור כלל מסר ברור נגד השימוש בסמים, אך רשות האתיקה של הקומיקס סירבה לספק לו אישור פרסום.
בניגוד לכך, חברת מארוול פרסמה את שלוש החוברות ללא הסכמה.
היקף המכירות של החוברות הניב הצלחה עד כדי כך שהצנזורה על קוד האתיקה הוסרה והוא שוכתב.
מספר שבועות לאחר מכן, חברת DC קומיקס פרסמה סיפור בן שני חלקים בחוברות גרין לנטרן, "ציפורי שלג לא עפות", בהם שותפו הצעיר של החץ הירוק, ספידי, מתחיל להשתמש בהרואין בזמן שהמורה הרוחני שלו עוזב לטובת הרפתקאותיו ברחבי העולם עם האל ג'ורדן.
בראיון עם סטן לי בשנת 1998, הוא מציין:
העורך הראשי ג'ו קסאדה קרא לסיפור הזה של ספיידרמן הסיבה העיקרית שהפכה אותו למעריץ אדוק, ושאביו עודד אותו לקרוא את החוברות הללו ועזר לו להתחיל התמכרות חדשה לגמרי (לחוברות קומיקס).
הלילה בו גוון סטייסי מתה היא קשת סיפור, שפורסמה בחוברות הקומיקס ספיידרמן ביקום מארוול על ידי חברת מארוול קומיקס.
הסיפור נכתב בחוברות The Amazing Spider-Man #121-122 בין יוני ליולי 1973, בכתיבתו של ג'רי קונוויי, באיורו של גיל קיין ובאינקינג של ג'ון רומיטה האב וטוני מורטלרו.
הסיפור הוא אירועי מכונן בחייו של פיטר פארקר/ספיידרמן, כאשר הגובלין הירוק חוטף את חברתו של פארקר גוון סטייסי, והיא נהרגת במהלך הקרב ביניהם.
קשת הסיפור הייתה אחת מסממני תחילתו של תור הארד של הקומיקס.
היא ממוקמת במקום הראשון ברשימת 25 הסיפורים הגדולים של ספיידרמן, לפי IGN; במקום הראשון ברשימת 25 הסיפורים הגדולים של ספיידרמן בכל הזמנים, לפי מגזין Comic Book Resources; ובמקום השלישי ברשימת עשרת הסיפורים הגדולים של ספיידרמן בכל הזמנים, לפי מגזין Gamesradar+.
לפני עלילת הסיפור, נורמן אוסבורן היה הגובלין הירוק אך סבל מאמנזיה ובשל כך שכח את זהותו הסודית בתור נבל-העל ושפיטר פארקר הוא ספיידרמן.
כמו כן, חברו הטוב של פארקר הארי אוסבורן, שהיה גם בנו של נורמן, התמכר לסמים ונאלץ לעבור ניקוי רעלים בביתו.
צערו של נורמן על מצב בנו בנוסף ללחץ הפיננסי שהיה שרוי בו הובילו להתפרצות מחדש של אישיותו כגובלין הירוק, והוא שב לרדוף אחר ספיידרמן ואחר חבריו ומכריו.
הגובלין הירוק חוטף את חברתו של פארקר, גוון סטייסי, ומושך את ספיידרמן לכיוונו של גשר (לפי אמנות הסיפור מדובר בגשר ברוקלין.
לפי הטקסט, מדובר בגשר ג'ורג' וושינגטון).
השניים מתמודדים זה מול זה בקרב חזיתי, והגובלין מפיל את סטייסי מהגשר.
ספיידרמן יורה קור עכביש לכיוון רגליה ותופס אותה.
בזמן שהוא מושך אותה חזרה למעלה וחושב שהציל אותה, הוא מוצא שהיא למעשה נהרגה.
הוא אינו בטוח אם מפרקתה נשברה כתוצאה מאפקט צליפת שוט של עצירתה הפתאומית, או שמפרקתה כבר נשברה בידי הגובלין לפני נפילתה, והוא מאשים את עצמו במותה.
מאוחר יותר, בנספח דברי העורכים שבחוברת The Amazing Spider-Man #125 אושר כי היה זה למעשה אפקט צליפת השוט שהרג את גוון סטייסי.
הגובלין הירוק נמלט וספיידרמן בוכה מעל גופתה של גוון סטייסי, כשהוא נשבע לנקום את מותה.
בחוברת שלאחר מכן, ספיידרמן מאתר את הגובלין הירוק במחסן ומכה אותו ללא רחם, אך לא מוצא בעצמו כוח להרוג אותו.
הגובלין מנצל את ההזדמנות כדי לשפד את הרחפן שלו מאחורי גבו של ספיידרמן, אך ספיידרמן נעזר בחוש העכביש שלו ומתחמק ברגע האחרון.
בתוצאה מכך, הרחפן משפד את הגובלין הירוק במקום, והורג אותו לכאורה.
בחזרה בביתו, פארקר השבור נפגש עם מרי ג'יין ווטסון, שכמוהו עצובה על מות חברתה הטובה.
השניים מנסים לנחם זה את זה בעקבות האובדן.
מותה של גוון סטייסי הכה בהלם את תעשיית הקומיקס האמריקאית.
בתקופה שקדמה לסיפור, היה זה בלתי ישוער להרוג דמות חשובה - חברתו של הפרוטגוניסט הראשי, שהיו לה מעריצים רבים.
באופן כללי, גיבור-על לא נכשל בצורה כל כך הרסנית אלא אם הדבר היה קשור לסיפור המקור של הדמות.
קשת הסיפור הוצעה בתור הסממן לסופו של תור הכסף של הקומיקס ולתחילתו של תור הארד של הקומיקס האפל והמחוספס יותר.
זאת ועוד, מגמה זו שנשותיהם או חברותיהם של גיבורי-העל מקבלות גורל אכזר קיבל כינוי כ"סינדרום גוון סטייסי" בידי מגזין Comics Buyer's Guide.
מותם של גוון סטייסי והגובלין הירוק דורגו במקומות השישי וה-19 ברשימת הגליונות הגדולים של כל הזמנים, לפי משאל שנערך בידי חברת מארוול קומיקס לסדרת The 100 Greatest Marvels of All Time.
האינקר ג'ון רומיטה האב נזכר בראיון שנערך ב-2015 כיצד נבחרה הדמות שנועדה להיהרג בסיפור.
הוא והכותב ג'רי קונוויי התבקשו בידי העורכים להרוג במקור את הדודה מיי, אך בפגישה ביניהם החליטו שלא לעשות זאת מכיוון שמותה יגרום לפארקר לא לדאוג לה בהמשך הדרך ושלא יתייחסו אליו יותר כילד.
הם בחרו להרוג אחת משתי חברותיו של פארקר - מרי ג'יין או גוון סטייסי.
רומיטה הציע להרוג את האחרונה מאחר ששימשה כדמות קומית בתקופה זו, וציין שקיבל השראה מההחלטה להרוג דמות ברצועות הקומיקס של מילט קאניף, "טרי והפיראטים" ו"סטיב קניון".
קונוויי, רומיטה והעורך רוי תומאס התייעצו עם יוצר דמויותיהם של ספיידרמן וגוון סטייסי, סטן לי, אך הוא היה מוטרד מהרעיון.
באוסף הקומיקס The 100 Greatest Marvels of All Time, קונוויי הסביר ש"גוון ופיטר היו הזוג המושלם, אבל לקיחת מערכת היחסים הזאת לשלב מתקדם (כמו נישואין או חשיפת הזהות הסודית אליה) יבגוד בכל מה שספיידרמן מייצג.
הריגתה של גוון סטייסי הייתה ההזדמנות המושלמת לטפל בשתי ציפורים במכה אחת - שבירתה של מערכת היחסים הלא ראויה ביניהם והעצמתו של אלמנט הטרגדיה האישית, שהיה חיוני בחייו של ספיידרמן.
בפאנל של חוברת הקומיקס בה נהרגה גוון סטייסי וספיידרמן מנסה להצילה, בועת טקסט מופיעה ליד ראשה של גוון, ומדמה אפקט של שבירת מפרקת.
בנספח דברי העורכים בסוף החוברת The Amazing Spider-Man #125, העורך רוי תומאס מציין ש"מצער אותנו להגיד שהאפקט של צליפת שוט שגוון עברה לאחריו שקוריו של ספיידרמן עצרו אותה בכזו פתאומיות היה למעשה הסיבה שהרג אותה.
בקצרה, היה זה בלתי אפשרי שפיטר יציל אותה.
הוא לא היה מסוגל לזנק אליה בזמן, והפעולה בה נקט הסתיימה במותה.
אם הוא לא היה עושה כלום, היא בוודאות הייתה נהרגת.
לא הייתה כל דרך אחרת".
סטן לי אישר זאת בספיישל "הטכנולוגיה של ספיידרמן" בערוץ ההיסטוריה.
אספן הקומיקס והפיזיקאי ג'יימס קקליוס מציין בספרו "הפיזיקה של גיבורי-העל" כי בעולם האמיתי, אפקט צליפת השוט היה הורג אותה.
החוברת "נפגעי מלחמה: קפטן אמריקה/איירון מן" של מלחמת האזרחים (2007) הסכימה עם העובדה שסיבת המוות הייתה עצירה פתאומית במהלך נפילה במהירות גבוהה.
חוברת של Peter Parker: Spider-Man חזרה על האירוע ואישרה זאת.
לזמן מה, מעריצי הקומיקס שיערו שהלם הנפילה עצמה גרם למותה של גוון סטייסי, משום שהגובלין הירוק אמר לספיידרמן: "אידיוט רומנטיקן!
היא מתה לפני שהקורים שלך הגיעו אליה!
נפילה מגובה שכזה תהרוג כל אחד לפני שיפגע בקרקע".
מהדורת הקומיקס "המדריך הרשמי ליקום מארוול קומיקס" לשנת 1987, הנפילה היא זו שמיוחסת למותה של גוון, ולא הקורים.
בחוברת הרביעית של המיני-סדרה "פלאות" דווח כי היא מתה מההלם של הנפילה, אולם הצלם פיל שהיה עד לאירוע לא היה בטוח מה הרג אותה.
מותה של גוון סטייסי הדהד בחוברות העוקבות שלאחר המקרה, במיוחד כאשר אחרים נפלו מגבהים כתוצאה מקרבות עם ספיידרמן.
במרבית המקרים הוא מציל אותם בכך שהוא מזנק אחריהם ומנצל את המומנטום של נפילתם מאשר תופס אותם בעזרת קוריו.
יש לציין את מקרה נפילתה של בתה של גוון, שרה סטייסי, כשבע שנים לאחר מות אמה.
תהליך ההזדקנות של שרה היה מואץ כתוצאה מכימיית הגוף שלה, שעברה מוטציה עם דם הגובלין.
אביה של שרה היה נורמן אוסבורן, לאחר רומן קצר בינו לבין גוון, ושרה דמתה מאוד לאמה.
בסיפור אחר, הגובלין הירוק משחזר את האירוע, הפעם עם אשתו של פארקר מרי ג'יין ווטסון-פארקר.
כמו גוון, גם מרי ג'יין צונחת אל מותה (הפעם כהדף לאחר שהיא יורה בגובלין הירוק).
ספיידרמן לומד מטעויותיו ומשתמש במספר קורי עכביש כדי לתפוס את מפרקיה של מרי ג'יין, בכך מציל אותה מאפקט של צליפת השוט שהרג את גוון.
אירוע דומה מתרחש עם אנה-מריה, חברתו של דוקטור אוקטביוס בתקופה ששכן בתוך גופו של ספיידרמן: הגובלין הירוק משתמש בה כבת ערובה וזורק אותה מהבניין אחרי שלומד שאויבו המושבע חזר.
בעוד הוא תופס את אנה-מריה, פיטר נזכר בעובדה שהוא למד במשך הזמן לתפוס כל מפרק ברגעים שכאלה כדי למנוע צליפת שוט אפשרית.
במהלך מלחמת האזרחים של מארוול, גם קפטן אמריקה וגם איירון מן מתייחסים לגוון כמקור לעימות האידאולגי ביניהם על חוקי הרישום של העל-אנושיים.
איירון מן התעקש שספיידרמן היה צריך לקבל אימונים נכונים כפי שכל הגיבורים הרשומים עוברים ובכך היה מציל אותה, בזמן שקפטן אמריקה התעקש שגוון הייתה מצויה בסכנה משום שהגובלין הירוק ידע את זהותו הסודית של ספיידרמן - הסיבה העיקרית שבגללה גיבורים נזדקקים לרשום את הזהות שלהם עם הממשלה.
אחרי שג'יין פוסטר נהפכה לולקיריה החדשה, היא הוזכרה כיצד ספיידרמן נכשל בהצלה של מישהו בסיטואציה דומה כשהיא נאלצה להשתמש בנשקיה משני הצורה כדי להציל את היימדייל מנפילה אל מותו אחרי שנפגע מבולזאיי.
היא ציינה את חששותיה שמעשיה גרמו למעשה להחמרת מצבו של היימדייל, אך היימדייל לא מציין כלל שהיא הייתה אחראית למותו.
כפי שג'ון רומיטה האב ציין, תגובתו הראשונית של סטן לי למותה של גוון סטייסי הייתה שלילית כי חשב שרומיטה, קונוויי ותומאס עשו זאת מאחורי גבו והוא דרש מהם להחזיר אותה מיידית.
תומאס ורומיטה הצליחו לשכנע אותו אחרת, יחד עם עורכים אחרים בחברת מארוול, ואמרו שלא יכלו לעשות זאת מכיוון שהדבר ייראה כמו "טפשות מביכה", מלבד העובדה שזה יהרוס את ההשפעה ההרסנית שנגרמה בגלל מותה.
בעקבות שינוי המציאות בידי השד מפיסטו, התסריט המקורי של סטרזינסקי כלל במקור שינויים מרחיקי לכת עוד משנת 1971, ביניהם חזרתה לחיים של גוון סטייסי מאחר שהמוות שלה מעולם לא קרה, וביטול הרומן שלה עם נורמן אוסבורן.
בסיפור המתרחש ביקום מקביל בחוברת What If?
#24, ספיידרמן מציל את גוון לאחר שמזנק אחריה במקום לתפוס אותה בעזרת קוריו.
הוא מגן עליה כשהם פוגעים בנהר שמתחתם ונותן לה הנשמה.
לאחר הצלתה הוא מגלה לה את זהותו הסודית ומציע לה נישואין.
בעימות שהתרחש לאחר מכן עם הגובלין הירוק, נורמן אוסבורן מצליח להדוף מעליו את הצד האפל שבתוכו כאשר הארי הגן עליו.
אולם, החיים שלהם לא נועדו להיות מאושרים.
כדי להבטיח את ניצחונו, הגובלין הירוק שלח לג'יי ג'ונה ג'יימסון הוכחה לזהותו האמיתית של ספיידרמן.
ג'יימסון השתמש בהוכחה זו כדי לפרסם אותה ולעצור את פארקר, מה שאילץ את פארקר להימלט מחזקת המשטרה דקות בודדות לאחר חתונתו עם גוון.
בסיום החוברת, גוון עזבה עם רובי רוברטסון, שהבטיח לה שהם יעשו הכל כדי לעזור לפיטר.
מותה של גוון גרם להלם בקרב מעריצי הקומיקס, כאשר חלקם העריכו את הצעד האמיץ בעוד אחרים נחרדו ממותה הפתאומי של דמות פופולרית.
בנספח דברי העורכים שבחוברת The Amazing Spider-Man #126 מאוקטובר 1973 נאמר:
המעריצים לא היו מרוצים מהסבר זה, ורומיטה ציין שחברת מארוול קיבלה כמה מכתבי איום בעקבות המעשה.
"הלילה בו גוון סטייסי מתה" קיבל עיבוד אנימטיבי ראשון ב"ספיידרמן: סדרת האנימציה".
בפרק "נקודת מפנה", הגובלין הירוק מפיל את מרי ג'יין ווטסון מהגשר, אך במקום למות היא עוברת דרך פורטל ללא ידיעתו של פארקר, שמאמין שהיא נפלה אל מותה.
הסיפור מקבל עיבוד שונה בסדרת האנימציה "אולטימייט ספיידרמן" משנת 2012, כאשר במקום גוון סטייסי, מספר דמויות נשיות הקשורות לחייו של ספיידרמן הפכו לקורבנות, ביניהן אווה איילה בפרק "אולטימייט" וספיידר-גירל בפרק "יקום העכביש חלק ראשון".
"הלילה בו גוון סטייסי מתה" זכה לעיבוד קולנועי בסוף סרט הלייב אקשן "ספיידרמן" משנת 2002, כאשר מרי ג'יין ווטסון נטלה את התפקיד במקומה של גוון, והיא לא מתה כתוצאה מכך.
ספיידרמן קפץ להצילה ונלחם בגובלין הירוק לאחר שהוריד אותה למקום מבטחים.
בדומה לקומיקס, הגובלין הירוק נהרג באותו אופן שנכתב בסיפור.
"הלילה בו גוון סטייסי מתה" קיבל עיבוד רופף בסרט הלייב אקשן "ספיידרמן המופלא 2" משנת 2014. הגובלין הירוק (הפעם בדמותו של הארי) מפיל את גוון סטייסי ממרומו של מגדל שעון.
ספיידרמן מציל אותה ומפיל את הגובלין הירוק מהרחפן שלו.
הרחפן פוגע בגלגלי השעון היכן שעמדה גוון, והיא נופלת.
ספיידרמן מציל אותה שוב והיא מתנדנדת על קור עכביש עד שגלגל השעון חותך אותו.
ספיידרמן צולל למטה ויורה קור עכביש בצורת יד לתפוס אותה, אך היא מתה באותה צורה כמו בקומיקס - כאשר הקור תופס אותה לקראת הקרקע נשמע קול של שבירת מפרקת, מה שמשאיר את סיבת המוות פתוחה.
השעון עוצר בשעה 1:21 - התייחסות למספר החוברת בה נהרגה גוון סטייסי.
בסרט "ספיידרמן: אין דרך הביתה", דמותו של פארקר מיקום "המופלא" (אנדרו גארפילד) מציל את דמותה של אמ.ג'יי (זנדאיה) מסיטואציה דומה וחווה סגירת מעגל.
הציד האחרון של קרייבן היא קשת סיפור, שפורסמה בחוברות הקומיקס ספיידרמן ביקום מארוול על ידי חברת מארוול קומיקס.